**IEKŠĒJIE NOTEIKUMI**

Limbažos

2022.gada 24.februārī Nr.6

**APSTIPRINĀTI**

ar Limbažu novada domes

24.02.2022. sēdes lēmumu Nr.124

(protokols Nr.2, 20.§)

**Par Limbažu novada pašvaldības dibināto izglītības iestāžu pedagogu tālākizglītības līdzfinansēšanu no pašvaldības budžeta**

*Izdoti saskaņā ar*

*Valsts pārvaldes iekārtas likuma*

*72.panta pirmās daļas 2.punktu,*

*73.panta pirmās daļas 4.punktu,*

*Izglītības likuma 17.panta trešās daļas 22.punktu*

1. **Vispārīgie jautājumi**
2. Limbažu novada pašvaldības iekšējie noteikumi “Par Limbažu novada pašvaldības dibināto izglītības iestāžu pedagogu tālākizglītības līdzfinansēšanu no pašvaldības budžeta” (turpmāk - Noteikumi) nosaka kārtību, kādā Limbažu novada pašvaldība (turpmāk – Pašvaldība) piešķir līdzfinansējumu pedagogu tālākizglītības iegūšanai, to apmēru un līdzfinansējuma piešķiršanas nosacījumus.
3. Tālākizglītības līdzfinansējuma mērķis ir motivēt pedagogus tālākizglītības apguvei, nodrošinot Pašvaldības izglītības iestādes ar profesionāliem un augsti kvalificētiem pedagogiem.
4. **Līdzfinansējuma piešķiršanas nosacījumi un to apmērs**
5. Līdzfinansēt pašvaldības dibināto izglītības iestāžu pedagogu mācību maksu:
   1. Pedagogiem, kas iegūst pirmo augstāko pedagoģisko izglītību, 50% no gada mācību maksas, saskaņojot to ar izglītības iestādes direktoru/vadītāju un Limbažu novada pašvaldības Limbažu novada Izglītības pārvaldes (turpmāk - Limbažu novada Izglītības pārvalde) vadītāju.
   2. Pedagogiem, kas iegūst papildu augstāko pedagoģisko izglītību, kas nepieciešama izglītības iestādē, 50% no gada mācību maksas, saskaņojot to ar izglītības iestādes direktoru/vadītāju un Limbažu novada Izglītības pārvaldes vadītāju.
6. Limbažu novada pašvaldība slēdz līgumu (pielikums Nr.2) ar pedagogu par mācību maksas līdzfinansēšanu ar nosacījumu par darba attiecību turpināšanu ne mazāk kā 3 (trīs) gadus pēc attiecīgās izglītības iegūšanas.
7. **Līdzfinansējuma pieprasījuma iesniegšanas kārtība**
8. Studējošais pedagogs iesniedz izglītības iestādes direktoram/vadītājam iesniegumu par līdzfinansējuma piešķiršanu (pielikums Nr.1). Iesniegumam pievienojami veiktās mācību maksas apliecinošo dokumentu oriģināli, izziņa par attiecīgā semestra pārbaudījumu nokārtošanu (var iesniegt pēc semestra beigām).
9. Iesniegumu ar izglītības iestādes direktora/vadītāja akceptu iesniedz budžeta gada beigās, izskata un apstiprina Limbažu novada Izglītības pārvaldes vadītājs, kas sagatavo līdzfinansējuma pieprasījumu kopsavilkumu.
10. Pēc līdzfinansējuma pieprasījuma ar izpilddirektora saskaņojumu Limbažu novada pašvaldības Finanšu un ekonomikas nodaļa veic pārskaitījumu pedagogu norādītos kontos.
11. **Līdzfinansējuma atmaksas kārtība līguma nosacījumu nepildīšanas gadījumā**
12. Pamatojoties uz noslēgto līgumu pedagogam:

8.1. Līguma nosacījumu nepildīšanas gadījumā jāatmaksā Limbažu novada pašvaldībai mācību maksas līdzfinansējuma summa 100% apmērā viena mēneša laikā pēc darba attiecību izbeigšanas dienas.

8.2. Nesekmības vai disciplīnas pārkāpumu dēļ vai mācību pārtraukšanas dēļ, ziņojot par to Limbažu novada Izglītības pārvaldei, jāatmaksā Limbažu novada pašvaldībai mācību maksas līdzfinansējuma summa 100% apmērā ar vienu vai vairākiem maksājumiem, savstarpēji vienojoties, viena gada laikā pēc pedagoga izslēgšanas no augstākās mācību iestādes.

8.3. Līdzfinansējuma atmaksa netiek pieprasīta šādos gadījumos:

8.3.1. Pedagogs nespēj veikt nolīgto darbu veselības stāvokļa dēļ, un to apliecina ārsta atzinums;

8.3.2. Tiek atjaunots darbā pedagogs, kurš agrāk veica attiecīgo darbu;

8.3.3. Tiek samazināts darbinieku skaits;

8.3.4. Tiek likvidēta vai reorganizēta izglītības iestāde.

1. Ja pedagogs neatmaksā Limbažu novada pašvaldības segto līdzfinansējumu līgumā noteiktajos gadījumos un termiņos, pašvaldība attiecīgo summu piedzen tiesā normatīvajos aktos noteiktā kārtībā.
2. **Noslēguma jautājumi**
3. Nepieciešamos līdzekļus pedagogu līdzfinansēšanai aprēķina Limbažu novada Izglītības pārvalde, piešķir Limbažu novada pašvaldība apstiprinātā gada budžeta ietvarā.
4. Noteikumus apstiprina, groza, papildina Limbažu novada dome.
5. Noteikumi stājas spēkā ar to apstiprināšanu Limbažu novada domes sēdē.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

**PIELIKUMS Nr.1**

Limbažu novada pašvaldības

24.02.2022. iekšējiem noteikumiem

“Par Limbažu novada pašvaldības dibināto

izglītības iestāžu pedagogu tālākizglītības

līdzfinansēšanu no pašvaldības budžeta”

…………………………………

(Vārds, uzvārds, personas kods)

…………………………………

(adrese, telefons)

…………………………………

(izglītības iestāde)

Limbažu novada pašvaldības

Limbažu novada Izglītības

pārvaldes vadītājai……………………….

(vārds, uzvārds)

IESNIEGUMS

Lūdzu piešķirt man kompensāciju par mācībām …………….…………………………….

………………………………………………………………………………………………

(mācību iestāde, fakultāte)

Laikā no ………………………………….. līdz …………………………………………..

……………………… …………………………..

(datums) (darbinieka paraksts)

Pielikumā:

1. Izziņa par sekmīgu studiju programmas apguvi;
2. Kvīts par mācību maksu (oriģināls).

Saskaņots:

………………………………………..

(izglītības iestādes direktora/vadītāja vārds, uzvārds)

…………………………………….

(paraksts, datums)

**PIELIKUMS Nr.2**

Limbažu novada pašvaldības

24.02.2022. iekšējiem noteikumiem

“Par Limbažu novada pašvaldības dibināto

izglītības iestāžu pedagogu tālākizglītības

līdzfinansēšanu no pašvaldības budžeta”

**Līgums par pedagogu izglītības līdzfinansēšanu Nr. ……./**

20…. gada … ……….. Limbažos

Limbažu novada pašvaldības, nodokļu maksātāja reģistrācijas Nr. 90009114631, juridiskā adrese Rīgas iela 16, Limbaži, Limbažu novads, LV-4001, turpmāk tekstā – Pašvaldība, Limbažu novada Izglītības pārvalde, tās vadītājas Sigitas Upmales personā, kura darbojas uz Limbažu novada Izglītības pārvaldes nolikuma pamata, no vienas puses, un

(izglītības iestāde) pedagogs ……….., turpmāk tekstā – Pedagogs, no otras puses, kopā sauktas – Puses, noslēdz šo līgumu:

1. Pašvaldība no pašvaldības budžeta līdzekļiem kompensē Pedagogam 50% no gada mācību maksas (augstskolas nosaukums) par 20…..gadu EUR …. (summa vārdiem ).
2. Līguma 1.punktā minēto summu, atskaitot normatīvajos aktos noteiktos nodokļus, Pašvaldība pārskaita Pedagogam uz šajā līgumā norādīto kontu kredītiestādē.
3. Studiju maksas daļas atmaksa notiek, pamatojoties uz Limbažu novada pašvaldības iekšējos noteikumos „ Par Limbažu novada pašvaldības dibināto izglītības iestāžu pedagogu tālākizglītības līdzfinansēšanu no pašvaldības budžeta” noteiktajiem mācību maksu apliecinošiem dokumentiem.
4. Pēc mācību semestra beigšanas Pedagogs iesniedz Limbažu novada pašvaldības Limbažu novada Izglītības pārvaldei, turpmāk- Limbažu novada Izglītības pārvalde, dokumentu, kurš apliecina mācību semestra sekmīgu beigšanu.
5. Pedagogs apņemas 3 gadus pēc augstskolas pabeigšanas strādāt Limbažu novada Izglītības pārvaldes pakļautībā esošajās izglītības iestādēs.
6. Pedagogam ir jāatmaksā Pašvaldībai tās segto mācību maksu (izņemot šī Līguma noteikumu 8.punktā minētajos gadījumos) pilnā apjomā viena mēneša laikā pēc darba tiesisko attiecību izbeigšanas dienas, ja Pedagogs izbeidz darba tiesiskās attiecības un pēc augstskolas pabeigšanas ir pildījis darba pienākumus Limbažu novada Izglītības pārvaldes pakļautībā esošajā izglītības iestādē mazāk par trim gadiem.
7. Ja Pedagogu atskaita no izglītības iestādes nesekmības dēļ vai disciplīnas pārkāpumu dēļ vai Pedagogs nebeidz augstskolu, Pedagogam piecu darbdienu laikā jāinformē par to Limbažu novada Izglītības pārvalde un jāatmaksā Pašvaldībai tās segtā mācību maksa 100 % apmērā ar vienu vai vairākiem maksājumiem gada laikā pēc Pedagoga atskaitīšanas no izglītības iestādes.
8. Pedagogs neatmaksā Pašvaldībai tās segto mācību maksu, ja tiek izbeigtas darba tiesiskās attiecības pēc darba devēja uzteikuma sakarā ar to, ka:

8.1. Pedagogs nespēj veikt nolīgto darbu veselības stāvokļa dēļ, un to apliecina ārsta atzinums;

8.2. ir atjaunots darbā darbinieks, kurš agrāk veica attiecīgo darbu;

8.3. tiek samazināts darbinieku skaits;

8.4. tiek likvidēta vai reorganizēta izglītības iestāde.

1. Ja Pedagogs neatmaksā Pašvaldībai tās segto mācību maksu šajā līgumā noteiktajos gadījumos un termiņos, tā attiecīgo summu piedzen tiesā normatīvajos aktos noteiktajā kārtībā.
2. Līgums stājas spēkā ar tā abpusēju parakstīšanu un ir spēkā līdz līgumsaistību abpusējai izpildei.
3. Līgumu var lauzt, grozīt, papildināt, pusēm rakstveidā vienojoties.
4. Līgums sastādīts un parakstīts divos eksemplāros, pa vienam eksemplāram katrai pusei.
5. Pušu rekvizīti un paraksti:

Pašvaldība Pedagogs

**Limbažu novada pašvaldības**

**Limbažu novada Izglītības pārvalde**

Nodokļu maksātāja reģ. Nr. 90009114631 personas kods

Juridiskā adrese: Rīgas iela 16 adrese

Limbaži, Limbažu novads, LV-4001 Bankas rekvizīti

E-pasta adrese: izglitibas.parvalde@limbazunovads.lv

Bankas rekvizīti:

Valsts kase

Konta Nr. LV06TREL9802563019000

Kods TRELLV22

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S.Upmale Vārds, Uzvārds